Skulerud stasjon

Skulerud stasjon var Urskog-Hølandsbanens østre endestasjon.

Hølandsbanen åpnet mellom Bjørkelangen og Skulerud 15. desember 1898, men i forkant av dette var selskapet som bygget banen, slått sammen med selskapet som bygget Urskogbanen til Urskog-Hølandsbanen (U.H.B.).Banedata 2004, s. 72; Banedata 2013, s. 90. Banen var for en stor del basert på tømmertransport, og ved Skulerud var det forbindelse med Haldenvassdraget, mens Bingsfoss stasjon, fra 1903 Sørumsand stasjon i banens vestre ende hadde forbindelse med Kongsvingerbanen og Glomma.

Stasjonsbygningen på Skulerud og all skinnegang ble revet etter driftstidens slutt. Lokomotivstallen står.Banedata 2004, s. 73; Banedata 2013, s. 92. Den var i mange år i bruk som bussgarasje.  

Svingskivebroen ble fjernet og svingskivegraven fylt over etter at banen var nedlagt. Svingskivegraven ble delvis avdekket i forbindelse med gravearbeider utenfor lokomotivstallen i slutten av 2016. I september 2022 ble svingskivebroen lagt tilbake på plass.  

I 2015-16 ble påbegynt reetablert to jernbanespor med 750 mm sporvidde i den sørøstre enden av stasjonsområdet. Riksantikvaren bevilget midler til å videreføre sporarbeidet i 2017.  

Skulerud stasjon lå på Urskog-Hølandsbanens kilometer 56,44.

 Referanser 

 Litteratur 


 Bjerke, Thor; Haugen, Tore;Holom, Finn og Tovås, Ove (2013). Banedata 2013. Hamar / Oslo: Jernbaneverket Norsk Jernbanemuseum / Norsk Jernbaneklubb NJK Forlaget. s 91. ISBN 978-82-90286-35-9

 Eksterne lenker 
 Forvaltningsplan for Urskog-Hølandsbanen
 Norsk jernbaneklubb om Skulerud stasjon
 Jernbane.net om Skulerud stasjon

Kategori:Jernbanestasjoner på Urskog-Hølandsbanen
Kategori:Jernbanestasjoner i Akershus
Kategori:Jernbanebyggverk i Aurskog-Høland
Kategori:Nedlagte jernbanestasjoner i Norge
Kategori:Jernbanestasjoner åpnet i 1898
Kategori:Jernbanestasjoner nedlagt i 1960